เคยโดนแมวกัดที่ต้นขาค่ะเกือบเดือนแล้ว แมวฉีดวัคซีนทุกปีค่ะ กัดไม่แรงไม่มีเลือดออกแต่เป็นรอยโดนขูดเฉยๆค่ะตอนนี้หายแล้ว เชื้อพิษสุนัขบ้ามีอยู่แต่ในน้ำลายในตัวที่บ้าอย่างเดียวใช่มั้ยคะ หนูไปพบมาแล้วค่ะ บอกฉีดวัคซีนหลังโดนไม่ทันแล้วเพราะมันผ่านมานานแล้ว ถ้าต้องฉีดป้องกันก่อนยังจะทันอยู่มั้ยคะ มันจะพอป้องกันเรื่องที่ผ่านมาได้หรือป่าวคะ และพ่อหนูสงสัยว่าทำไมราคาของวัคซีนของอนามัยและรพ.ใหญ่ไม่เท่ากันค่ะ รบกวนตอบหนูด้วยนะคะ
สวัสดีค่ะ หากแมวตัวที่กัดนั้น ปัจจุบันผ่านมาเกือบเดือนแล้ว แมวยังคงมีชีวิตเป็นปกติดี ไม่ตาย ไม่หายไปไหน แสดงว่าแมวไม่ได้เป็นโรคพิษสุนัขบ้า และ ก็ไม่จำเป็นต้องไปฉีดวัคซีนพิษสุนัขบ้าค่ะแต่หากแมวหายหรือตายไปภายใน 4-5 วันนับตั้งแต่ถูกกัด แมวอาจเป็นโรคพิษสุนัขบ้า ซึ่งในกรณีนี้ ควรรีบไปรับเซรุ่มหรืออิมมูโนโกลบูลินและฉีดวัคซีนป้องกันพิษสุนัขบ้าร่วมด้วย ซึ่งยังสามารถทำได้ เนื่องจาก ยังไม่มีอาการปรากฏค่าวัคซีนในแต่ละโรงพยาบาลหรือตามคลินิกและอนามัยจะไม่เท่ากัน ขึ้นอยู่กับวัคซีนแต่ละยี่ห้อ วิธีการฉีด (แบบเข้าใต้ผิวหนังหรือเข้ากล้ามเนื้อ) ค่าบริการทางการแพทย์ และค่าบริการอื่นๆ ค่ะ